Diari Oficial de la Generalitat Valenciana


Sumari del DOGV 6032, del 10-06-2009 (2009/6607)

Notificació de la Resolució de 6 d'abril de 2009, del sotssecretari de la Conselleria de Benestar Social, per la qual es declara la improcedència de la confiscació de la garantia definitiva dipositada per l'empresa Grup Serviclean 3000, SL per a respondre del compliment del contracte de servici de neteja de totes les dependències, incloent-hi el servici de menjador, que s'ha de realitzar en la Residència de la Tercera Edat Alacant, d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6032

Data del DOGV
:   10-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6607


Data del document
:   04-05-2009

Organisme emissor
:   Conselleria de Benestar Social

Tipus de document
:   Edicte

Notificació de la Resolució de 6 d'abril de 2009, del sotssecretari de la Conselleria de Benestar Social, per la qual es declara la improcedència de la confiscació de la garantia definitiva dipositada per l'empresa Grup Serviclean 3000, SL per a respondre del compliment del contracte de servici de neteja de totes les dependències, incloent-hi el servici de menjador, que s'ha de realitzar en la Residència de la Tercera Edat Alacant, d'Alacant. [2009/6607]  
Havent resultat impossible notificar a l'empresa Grup Serviclean 3000, SL, en el domicili ha comunicat a esta administració per a tal fi, la Resolució de 6 d'abril de 2009, del sotssecretari de la Conselleria de Benestar Social, per la qual es declara la improcedència de la confiscació de la garantia definitiva dipositada per l'empresa Grup Serviclean 3000, SL, per a respondre del compliment del contracte de servici de neteja de totes les dependències, incloent-hi el servici de menjador, que s'ha de realitzar en la Residència de la Tercera Edat Alacant, d'Alacant, i així mateix de conformitat amb el que establix l'article 59.5 de la Llei de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior es fa públic el text íntegre de l'esmentat acord, a fi que el present anunci en servisca de notificació:   
«Resolució per la qual es declara la improcedència de la confiscació de la garantia definitiva  
Vist l'expedient de contractació CNMY05/07-7/5, servici de neteja de la Residència de Tercera Edat Alacant.  
Antecedents de fet  
Primer. En data 12 d'abril de 2005 es va formalitzar la relació contractual entre la Conselleria de Benestar Social i l'empresa Grup Serviclean 3000, SL. per a la prestació del servici de neteja de totes les dependències, incloent-hi el servici de menjador, que s'ha de realitzar en la Residència de la Tercera Edat Alacant, d'Alacant, per un termini de 2 anys.  
Segon. Per a respondre del compliment del contracte, l'1 d'abril de 2005 es va constituir fiança definitiva per import de trenta-sis mil cinc-cents huitanta-set euros amb nou cèntims (36.587,09 euros).  
Tercer. El 5 d'abril de 2007 es va formalitzar un annex de pròrroga del contracte per al període comprés del 13 d'abril al 31 de maig de 2007.  
Quart. Finalitzada la prestació, el 4 de setembre de 2007 se sol·licita a la Direcció Territorial de Benestar Social d'Alacant que, a fi de procedir a la devolució de la fiança definitiva, remeten el certificat de conformitat o disconformitat pel servici prestat per l'empresa Grup Serviclean 3000, SL.  
Cinqué. El 28 de setembre de 2007 la Direcció Territorial de Benestar Social d'Alacant emet certificat de disconformitat, segons el qual, l'empresa adjudicatària té pendents deutes amb els treballadors.  
Sisé. Per ofici de 25 d'octubre de 2007, la Secretaria General Administrativa sol·licita novament informe a la Direcció Territorial d'Alacant en què han d'indicar si es mantenen les circumstàncies de possible incompliment.  
Seté. El 12 de desembre de 2007 es rep nou ofici de la Direcció Territorial d'Alacant pel qual s'assenyala que l'empresa Grup Serviclean 3000, SL. contínua sense justificar la liquidació de salaris als seus treballadors, segons informe de la directora de la RTE, i també s'indica l'existència d'una demanda presentada per FSP-UGT d'Alacant respecte de l'esmentat deute, que ascendix a 84.098,55 euros.  
Huité. Per mitjà d'informe de 14 de gener de 2008, l'Advocacia de la Generalitat assenyala l'existència de causa per a la confiscació de garantia definitiva, per incompliment d'allò que s'ha assenyalat en l'article 43.2 b del text refós de la Llei de Contractes de les Administracions Públiques.  
Nové. El 17 d'abril de 2008 el sotssecretari d'esta Conselleria acorda la iniciació del procediment per a la confiscació de la garantia definitiva.  
Deu. En data 24 d'abril de 2008, per mitjà d'un escrit de la secretària general Administrativa, es va remetre l'acord d'inici del procediment de confiscació de la garantia definitiva i de l'informe realitzat per la Direcció Territorial d'Alacant a l'empresa Grup Serviclean 3000, SL. perquè realitzaren les al·legacions que consideraran oportunes, sense que n'haja efectuat cap.  
Onze. El 21 de novembre de 2008 l'Advocacia de la Generalitat emet un informe en el sentit que es recomana no confiscar la garantia definitiva fins que no es comprove que encara hi cap la responsabilitat solidària de l'administració, concretament que es comprovara la veracitat dels impagaments salarials per mitjà d'expedient contradictori i que no haguera transcorregut el termini d'un any previst en l'article 42.2 de l'Estatut dels Treballadors.  
Dotze. El 21 de gener de 2009 es rep escrit de la Direcció Territorial d'Alacant en el qual s'informa que totes les treballadores de l'empresa de neteja han efectuat la demanda pels salaris deguts per part de l'empresa Grup Serviclean 3000, SL., condemnant-se, així mateix, en sentències posteriors, com a responsable solidària l'empresa Eurolimp, SA, i es fa constar expressament que les quantitats degudes no han sigut satisfetes. S'indica que en cap de les demandes efectuades s'ha codemandat la Generalitat com a responsable solidària i que l'empresa Eurolimp ha presentat recurs de súplica.  
Tretze. Amb data 11 de febrer de 2009, l'empresa Eurolimp sol·licita que es pose a la seua disposició l'aval bancari de l'empresa Grup Serviclean 3000, SL, ja que les sentències condemnen solidàriament a l'empresa Eurolimp a l'abonament de les quantitats reclamades per les treballadores en concepte d'endarreriments salarials, saldo i liquidació deixada d'abonar per Grup Serviclean 3000, SL i estima que probablement el total de les condemnes ascendisca a 65.000 euros.  
Catorze. Remesa l'esmentada documentació a l'Advocacia, esta emet un informe amb data de 31 de març de 2009.  
Fonaments de dret  
I. La disposició transitòria primera de la Llei de Contractes del Sector Públic, en indicar, en el seu apartat segon, que els contractes administratius adjudicats amb anterioritat a la present llei es regiran pel que fa als efectes, compliment i extinció, inclosa la seua durada i règim de pròrrogues, per la normativa anterior.  
II. L'article 43.1 i 2 b i 44 del text refós de la Llei de Contractes de les Administracions Públiques, en indicar que la garantia definitiva respon de les obligacions derivades del contracte, en relació amb les clàusules setena del contracte i tercera, i la setze, dèsset, díhuit i dènou del plec de clàusules administratives particulars.   
III. L'article 47 del text refós de la Llei de Contractes de les Administracions Públiques, que establix que aprovada la liquidació del contracte, si no resulten responsabilitats que hagen d'exercir-se sobre la garantia i transcorregut el termini d'esta, si és el cas, es dictarà acord de devolució d'aquella o de cancel·lació d'aval.  
IV. El que establix la clàusula primera del plec de clàusules administratives particulars (d'ara en avant PCAP) relativa al règim jurídic aplicable al contracte, i en concret el text refós de la Llei de Contractes de les Administracions Públiques (TRLCAP) i el reglament general de la Llei de Contractes (RGLCAP).  
V. Els capítols I i III del títol IV de la Llei 30/92, de 26 de novembre de Règim Jurídic de les Administracions Públiques i Procediment Administratiu Comú, redacció donada per la Llei 4/1999, quant a iniciació, ordenació i instrucció del procediment administratiu.  
VI. Els informes de l'Advocacia de la Generalitat de 14 de gener de 2008 i 31 de març de 2009, segons els quals, perquè procedisca la confiscació de la garantia definitiva han de donar-se les condicions següents:  
1. Que es comprovarà la veracitat dels impagaments salarials per mitjà d'expedient contradictori.  
2. Que no haguera transcorregut el termini d'un any previst en l'article 42.2 de l'Estatut dels Treballadors.   
3. Que la Generalitat haguera sigut codemandada o condemnada solidàriament com a conseqüència dels esmentats deutes.  
Doncs bé, havent transcorregut el termini previst en l'article 42.2 de l'Estatut dels Treballadors, i tenint en compte que les sentències dictades com a conseqüència de les reclamacions salarials dels treballadors, han atribuït la responsabilitat solidària a les empreses contractistes, i no així a la Generalitat, que ni tan sols va ser codemandada, conclou l'informe de l'Advocacia que 'no concorre cap motiu per a la confiscació de la garantia com a conseqüència de l'impagament dels salaris'.  
VII. L'article 42.2 de l'Estatut dels Treballadors que establix que l'empresari principal durant un any següent a la terminació de l'encàrrec respondrà solidàriament de les obligacions de naturalesa salarial contretes pels contractistes o subcontractistes amb els seus treballadors i de les referides a la Seguretat Social durant el període de vigència de la contracta.   
VIII. El Decret 161/2008, de 17 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social.  
IX. La Resolució de 27 de febrer de 2009 (DOGV núm. 5967 de 4 de març), del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria.  
Vistos els preceptes invocats i la resta de pertinent aplicació, resolc:  
Primer  
Declarar la improcedència de la confiscació de la garantia definitiva.  
Segon  
Autoritzar la devolució de la fiança definitiva subscrita per mitjà de carta de pagament número 407418S804, per un import de 36.587,09 euros del contracte de servici de neteja de totes les dependències, incloent-hi el servici de menjador, que s'ha de realitzar en la Residència de la Tercera Edat Alacant, d'Alacant, adjudicat a l'empresa Grup Serviclean 3000, SL per un import de 914.677,25 euros, IVA inclòs.  
La present resolució posa fi a la via administrativa i en contra podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, segons es disposa en els articles 10.1.a, 10.1.j i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, i també l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Tot això sense perjudici que el recurrent utilitze qualsevol altra via que considere oportuna.  
València, 6 d'abril de 2009.- El sotssecretari, p. d. (DOCV núm. 5967, de 4 de març de 2009): Mariano Vivancos Comes.»  
València, 4 de juny de 2009.- El sotssecretari, p. d. (DOCV núm. 5967, de 4 de març de 2009): Mariano Vivancos Comes.